**Πρόγραμμα Στεγαστικής συνδρομής σε οικονομικά αδύνατα και ανασφάλιστα άτομα άνω των 65 ετών**

Δικαιολογητικά:

**Προϋποθέσεις:**

Η Στεγαστική Συνδρομή χορηγείται σε ανασφάλιστα, μοναχικά άτομα – άνω των 65 ετών και σε ανασφάλιστα ζεύγη τα οποία:

* **Στερούνται ιδιόκτητης στέγης** και διαμένουν σε μισθωμένο οίκημα.
* Έχουν **οικονομική αδυναμία** – κατά την έννοια των διατάξεων του Ν.Δ. 57/73 - και δε διαθέτουν εισόδημα από οποιαδήποτε πηγή (προερχόμενο από την ημεδαπή ή αλλοδαπή ή ακίνητη περιουσία) ικανό να τους παρέχει δυνατότητα αντιμετώπισης στεγαστικών δαπανών.

**Δικαιολογητικά:**

**ΑΠΟ ΤΟΝ ΕΝΟΙΚΙΑΣΤΗ**

* Αίτηση του ενδιαφερόμενου (δίδεται από την υπηρεσία ή από τα Κ.Ε.Π.).
* Υπεύθυνη δήλωση του άρθρου 8 Ν. 1599/86 που θα δηλώνει ότι:
  1. Είναι ανασφάλιστος, μοναχικό άτομο ή ανασφάλιστο ζεύγος και δεν παίρνει σύνταξη από το Δημόσιο ή άλλο Ασφαλιστικό Οργανισμό ή οποιαδήποτε άλλη πηγή της ημεδαπής ή αλλοδαπής (εξαιρούνται όσοι παίρνουν σύνταξη ανασφάλιστων υπερηλίκων).
  2. Στερείται εισοδήματος που προέρχεται από εργασία ή από οποιαδήποτε άλλη πηγή (π.χ. ενοίκιο κ.λ.π.).
  3. Δεν έχει ακίνητα περιουσιακά στοιχεία, ικανά να του παρέχουν τη δυνατότητα να λύσει το πρόβλημα στέγασης.
  4. Οι ανιόντες/ κατιόντες συγγενείς δεν μπορούν να καλύψουν τις βασικές ανάγκες διαβίωσης & στέγασης του.
  5. Τα δύο– τουλάχιστον– τελευταία χρόνια είναι μόνιμος κάτοικος της περιοχής που διαμένει.
  6. Λαμβάνει την υποχρέωση να ειδοποιήσει αμέσως την υπηρεσία, εάν εγκαταλείψει το μισθωμένο χώρο, για οποιαδήποτε αιτία.
* Μισθωτήριο Συμβόλαιο (**υποβάλλεται ηλεκτρονικά στο ΤΑΧΙS NET**) μεταξύ ενοικιαστή ηλικιωμένου και ιδιοκτήτη .
* Εκκαθαριστικό εφορίας τρέχοντος έτους ή η φορολογική δήλωση τρέχοντος έτους πού έχει κατατεθεί στην ΔΟΥ.
* Εκκαθαριστικό εφορίας τρέχοντος έτους ή η φορολογική δήλωση τρέχοντος έτους πού έχει κατατεθεί στην ΔΟΥ, των ανιόντων/κατιόντων συγγενών του.
* Πιστοποιητικό οικογενειακής κατάστασης (πλήρες και πρόσφατα ενημερωμένο)σε περίπτωση θανάτου ένας εκ των δύο συζύγων να προσκομίζεται στην Υπηρεσία ληξιαρχική πράξη θανάτου, ή φωτοτυπία διαζευκτηρίου σε περίπτωση διαζυγίου .
* Πιστοποιητικό μόνιμης κατοικίας από τον Δήμο.
* Απόκομμα σύνταξης Ο.Γ.Α. και απόκομμα σύνταξης πολυτέκνων ή αποφάσεις διακοπής από ΟΓΑ.
* Φωτοτυπία αστυνομικής ταυτότητας ενοικιαστή( εάν ζεύγος και των δύο συζύγων , εάν η σύζυγος αλλοδαπή η άδεια παραμονής) .
* Φωτοτυπία βιβλιαρίου υγείας του/ης ιδίου/ας και του/της συζύγου.
* Α.Μ.Κ.Α., AΦΜ ,ενοικιαστή.
* **ΓΙΑ ΟΛΑ ΤΑ ΠΑΙΔΙΑ ΑΠΑΙΤΕΙΤΑΙ ΕΚΚΑΘΑΡΙΣΤΙΚΟ ΕΦΟΡΙΑΣ Η ΑΛΛΟ ΕΓΓΡΑΦΟ ΠΟΥ ΝΑ ΠΙΣΤΟΠΟΙΕΙ ΤΟΝ ΤΟΠΟ ΚΑΤΟΙΚΙΑΣ(λογαριασμός ΔΕΗ ή ΤΗΛΕΦΩΝΟΥ ή ΝΕΡΟΥ).**

**ΑΠΟ ΤΟΝ ΙΔΙΟΚΤΗΤΗ**

* Φωτοτυπία αστυνομικής ταυτότητας ιδιοκτήτη.
* Υπεύθυνη δήλωση του ιδιοκτήτη, ο οποίος θα δηλώνει ότι θα ειδοποιήσει την υπηρεσία μας για οποιαδήποτε μεταβολή.
* Βεβαίωση από την Περιφέρεια. ότι δεν επιδοτείται για ενοικίαση στέγης η αγορά στέγης.
* Α.Μ.Κ.Α., AΦΜ , ιδιοκτήτη .
* Φωτοτυπία Βιβλιαρίου Τράπεζας (να διακρίνεται το **ΙΒΑΝ** και ο Αριθμός Λογαριασμού), πρώτο όνομα του ιδιοκτήτη & δεύτερο όνομα του ενοικιαστή.

**Σημείωση:**

* Οι λαμβάνοντες σύνταξη υπερηλίκων μαζί με πολυτέκνων **δε δικαιούνται** το στεγαστικό επίδομα.

**Τηλέφωνα επικοινωνίας:** 25510-88148 -88142-88147-88143